DMI advarer onsdag morgen om glatte veje i hele Nordjylland, ligesom Nordjyllands Politi får meldinger om glat føre. Årsagen er temperaturer lige omkring frysepunktet kombineret med sne- og sludbyger som natten til onsdag og tidligt onsdag morgen har huseret i landsdelen. De glatte veje har forårsaget i hvert fald et glatføreuheld. Det skete omkring klokken 06.30 på E45 sydgående ved Støvring. Der er natten igennem blevet saltet, men vejene er altså stadig glatte, og Nordjyllands Politi anbefaler at køre forsigtigt og køre hjemmefra i god tid.

Opsummering:
Sne- og sludbyger gør sammen med temperaturer lige omkring frysepunktet vejene i hele regionen glatte.